ระเบียบกระทรวงศึกษาธิการระเบียบกระทรวงศึกษาธิการว่าด้วยภาคีเครือข่ายที่จัดการศึกษานอกระบบและการศึกษาตามอัธยาศัยลักษณะสถานศึกษาในกำกับสำนักงานส่งเสริมการศึกษานอกระบบและการศึกษาตามอัธยาศัยพ.ศ. ๒๕๕๑[๑] เพื่อเป็นการส่งเสริมให้ภาคีเครือข่ายทุกภาคส่วนของสังคมมีส่วนร่วมในการจัดการศึกษานอกระบบและการศึกษาตามอัธยาศัยตามพระราชบัญญัติส่งเสริมการศึกษานอกระบบและการศึกษาตามอัธยาศัยพ.ศ. ๒๕๕๑อาศัยอำนาจตามความในมาตรา ๑๒แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖กระทรวงศึกษาธิการ จึงวางระเบียบไว้ ดังนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยภาคีเครือข่ายที่จัดการศึกษานอกระบบและการศึกษาตามอัธยาศัยลักษณะสถานศึกษาในกำกับสำนักงานส่งเสริมการศึกษานอกระบบและการศึกษาตามอัธยาศัย พ.ศ. ๒๕๕๑ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิก(๑)ระเบียบกระทรวงศึกษาธิการว่าด้วยการจัดการศึกษาในสถานศึกษาสังกัดกรมการศึกษานอกโรงเรียนพ.ศ. ๒๕๓๑(๒)ระเบียบกรมการศึกษานอกโรงเรียนว่าด้วยการดำเนินงานโรงเรียนผู้ใหญ่ พ.ศ. ๒๕๓๔บรรดาระเบียบคำสั่งหรือข้อบังคับอื่นใดที่กำหนดไว้แล้วในระเบียบนี้ หรือที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้สถานศึกษา หมายความว่าภาคีเครือข่ายที่จัดการศึกษานอกระบบและการศึกษาตามอัธยาศัยซึ่งได้ประกาศจัดตั้งเป็นสถานศึกษาตามระเบียบนี้การศึกษาพื้นฐาน หมายความว่าการศึกษาเพื่อส่งเสริมการรู้หนังสือการจัดการศึกษานอกระบบระดับการศึกษาขั้นพื้นฐานและการศึกษาที่จัดขึ้นเพื่อเทียบเท่าระดับการศึกษาขั้นพื้นฐานการศึกษาต่อเนื่อง หมายความว่าการจัดการศึกษาที่เป็นหลักสูตรเฉพาะหรือหลักสูตรฝึกอบรมตามความต้องการของกลุ่มเป้าหมายที่มีเนื้อหาเกี่ยวกับอาชีพทักษะชีวิต การพัฒนาคุณภาพชีวิตสังคมและชุมชนข้อ ๕สถานศึกษาที่เป็นภาคีเครือข่ายที่จัดการศึกษานอกระบบและการศึกษาตามอัธยาศัยตามระเบียบนี้อาจจัดการศึกษาในรูปแบบ ดังต่อไปนี้(๑) การจัดการศึกษาพื้นฐาน(๒) การจัดการศึกษาต่อเนื่อง(๓) การจัดการศึกษาในรูปแบบอื่นที่สำนักงานส่งเสริมการศึกษานอกระบบและการศึกษาตามอัธยาศัยกำหนดให้เป็นบทบาทหน้าที่ของสถานศึกษาการดำเนินงานและการจัดการศึกษาตามวรรคหนึ่งให้เป็นไปตามที่สำนักงานส่งเสริมการศึกษานอกระบบและการศึกษาตามอัธยาศัยประกาศกำหนดข้อ ๖หน่วยงานราชการ รัฐวิสาหกิจ องค์กรปกครองส่วนท้องถิ่นสถาบันศาสนา โรงเรียน มูลนิธิหรือสมาคมที่มีวัตถุประสงค์เกี่ยวกับการศึกษาองค์กรเอกชน องค์กรวิชาชีพหรือองค์กรอื่น ๆอาจจัดตั้งสถานศึกษาโดยให้เป็นไปตามหลักเกณฑ์ ดังนี้(๑) เป็นสถานที่เหมาะสมในการจัดการเรียนรู้(๒) มีความพร้อมด้านบุคลากร สื่อ วัสดุ อุปกรณ์และสิ่งอำนวยความสะดวกเพื่อการจัดการเรียนรู้(๓) มีจำนวนผู้เรียนพอสมควรข้อ ๗การขออนุญาตจัดตั้งสถานศึกษาให้ยื่นต่อเลขาธิการสำนักงานส่งเสริมการศึกษานอกระบบและการศึกษาตามอัธยาศัยโดยผ่านสำนักงานส่งเสริมการศึกษานอกระบบและการศึกษาตามอัธยาศัยจังหวัดหรือสำนักงานส่งเสริมการศึกษานอกระบบ และการศึกษาตามอัธยาศัยกรุงเทพมหานครแล้วแต่กรณีข้อ ๘การจัดตั้ง ยุบเลิก สถานศึกษาให้เป็นตามที่เลขาธิการสำนักงานส่งเสริมการศึกษานอกระบบและการศึกษาตามอัธยาศัยประกาศกำหนดข้อ ๙ในสถานศึกษาให้มีหัวหน้าสถานศึกษาคนหนึ่งมีหน้าที่รับผิดชอบการบริหารและการจัดการศึกษาของสถานศึกษา ให้เป็นไปตามกฎหมายระเบียบ หลักเกณฑ์ คำสั่งที่กำหนดข้อ ๑๐ให้มีคณะกรรมการสถานศึกษาจำนวนไม่น้อยกว่าห้าคนแต่ไม่เกินเก้าคนโดยให้หัวหน้าสถานศึกษาเป็นกรรมการและเลขานุการคุณสมบัติ หลักเกณฑ์และวิธีการได้มาของประธานกรรมการและกรรมการสถานศึกษาวาระการดำรงตำแหน่งและการพ้นจากตำแหน่งให้เป็นไปตามที่เลขาธิการสำนักงานส่งเสริมการศึกษานอกระบบและการศึกษาตามอัธยาศัยประกาศกำหนดคณะกรรมการสถานศึกษามีหน้าที่ให้คำปรึกษา แนะนำเห็นชอบแผนการจัดการศึกษา และติดตามผลการดำเนินงานของสถานศึกษาข้อ ๑๑สถานศึกษาอาจได้รับการสนับสนุนสื่อการพัฒนาวิชาการ การพัฒนาบุคลากรและทรัพยากรอื่นที่เกี่ยวข้องกับการจัดการศึกษาสถานศึกษาอาจได้รับเงินสนับสนุนการจัดการศึกษานอกระบบและการศึกษาตามอัธยาศัยตามหลักเกณฑ์และวิธีการที่สำนักงานส่งเสริมการศึกษานอกระบบและการศึกษาตามอัธยาศัยกำหนดข้อ ๑๒สถานศึกษาที่ตั้งอยู่ในภูมิภาคให้อยู่ในการกำกับดูแลของสำนักงานส่งเสริมการศึกษานอกระบบและการศึกษาตามอัธยาศัยจังหวัดและสถานศึกษาที่ตั้งอยู่ในกรุงเทพมหานครให้อยู่ในการกำกับดูแลของสำนักงานส่งเสริมการศึกษานอกระบบและการศึกษาตามอัธยาศัยกรุงเทพมหานครข้อ ๑๓ให้สถานศึกษาจัดให้มีระบบการประกันคุณภาพการศึกษาให้สอดคล้องกับวิธีการประกันคุณภาพภายในตามที่กำหนดในกฎกระทรวงซึ่งออกตามความในมาตรา ๒๐แห่งพระราชบัญญัติส่งเสริมการศึกษานอกระบบและการศึกษาตามอัธยาศัย พ.ศ. ๒๕๕๑ข้อ ๑๔การดำเนินการเกี่ยวกับหลักสูตรวิธีการเรียนการสอน การวัดผลและประเมินผลและหลักฐานทางการศึกษาให้เป็นไปตามระเบียบ ข้อบังคับ ประกาศ และหรือคำสั่งว่าด้วยการนั้นข้อ ๑๕ให้ถือว่าโรงเรียนผู้ใหญ่พระดาบสโรงเรียนผู้ใหญ่พระตำหนักสวนกุหลาบ (วิทยาลัยในวังชาย)และโรงเรียนผู้ใหญ่พระตำหนักสวนกุหลาบ (วิทยาลัยในวังหญิง)ซึ่งเป็นสถานศึกษาอยู่ในวันที่ระเบียบนี้ใช้บังคับ เป็นสถานศึกษาตามระเบียบนี้ข้อ ๑๖ให้ปลัดกระทรวงศึกษาธิการรักษาการตามระเบียบนี้และมีอำนาจตีความวินิจฉัยปัญหาเกี่ยวกับการปฏิบัติ หรือดำเนินการตามระเบียบนี้ประกาศณ วันที่ ๒๔ ตุลาคม พ.ศ. ๒๕๕๑ศรีเมืองเจริญศิริรัฐมนตรีว่าการกระทรวงศึกษาธิการปริยานุช/ผู้จัดทำ๑๐สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๕ ง/หน้า ๑๑/๒๗ กรกฎาคม ๒๕๕๒